runetrust/blame-folketinget-dk huggingface dataset:
Birgitte Vind (S), 2023-05-25:
Nu kan vi, ligesom ministeren også har givet udtryk for, faktisk rigtig godt lide det her forslag, og vi synes, at der er rigtig mange gode ting i det, men vi har også et ansvar for som lovgivende forsamling at gøre arbejdet rigtig grundigt.
Det har jeg meget stor respekt for.
Men vi bliver nødt til også at handle ansvarligt.
Og det er jo ikke nok bare tage et af de her elementer og sige, at fordi vi lige kan nikke ja til én ting, har vi sat et flueben og sagt, at vi har fikset det.
Vi skal gøre det her grundigt, og det grundige arbejde er heldigvis sat godt i gang.
Karina Lorentzen Dehnhardt (SF), 2023-05-25:
Tak for en faktisk rigtig fin tale, som jeg synes indeholder mere klar tale, end jeg har hørt det fra Socialdemokraterne de sidste 3 år, hvor jeg har fremsat forslag på forslag om lige præcis de elementer, som ligger her i borgerforslaget.
Kan ordføreren ikke godt bekræfte, at der står i borgerforslaget, at det foreslås konkret at indføre en eller flere følgende love?
Det vil sige, at man kan vælge imellem de ting, man vil, i borgerforslaget.
Så kunne Socialdemokraterne ikke godt stemme for det?
Der er mere end 50.000 mennesker, som har skrevet under her, og som ønsker handling.
Ville det ikke være et godt signal?
Jeg synes, det er et lidt søgt argument at sige, at man ikke kan stemme for det, fordi der er flere af tingene, som vi ikke rigtig kan lide – man kan selv vælge.
Marie Bjerre (V), 2023-05-25:
Det var også det, jeg svarede fru Karina Lorentzen Dehnhardt på, altså det her med aldersverificering.
Det er ikke så simpelt at løse det nationalt.
Vi er i dialog både med Frankrig og Tyskland, som har indført mekanismer.
Det, man har gjort i Tyskland, mig bekendt, er en ansigtsgenkendelsesmekanisme.
Det er også forbundet med nogle etiske dilemmaer, og derfor er vi i dialog om, hvordan man sikrer, at det er den bedste måde at gøre det her på.
Det kan også være en fælles europæisk løsning.
Det har vi ikke lagt os fast på.
Birgitte Vind (S), 2023-05-25:
Ja, men som vi jo må erkende, er der også børn, som får overladt det ansvar til sig selv.
Det er jo ikke alle forældre, der forstår det og kan gå ind at tage det ansvar, og som ved, hvordan de gør det, og børn har en ufattelig god evne til også at omgå regler i forhold til teknologi.
Jeg har talt med ufattelig mange forældre, som er så bekymrede, og som siger, at det faktisk er rigtig svært at begå sig i det.
Vi har også hørt en dreng sige i »Spionerne bag skærmen«: Jamen mine forældre har faktisk tillid til mig.
Jeg tolker det sådan, at forældrene ved mindre om det, end han selv gør, og derfor er jeg overbevist om, at rigtig mange forældre faktisk har brug for, at vi også hjælper med at få sat nogle retningslinjer op over for techgiganterne.
Marie Bjerre (V), 2023-05-25:
I dag er der jo en aldersgrænse på 13 år, og det er helt rimeligt at sætte nogle aldersgrænser.
Vi kan jo ikke have, at vi har nogle ting, vi ikke tillader i den virkelige verden, men som vi så tillader online, og derfor er det også helt rimeligt, at man sætter nogle klare regler op for, hvad vi tillader online, og at vi også har nogle aldersgrænser dér.
Alexander Ryle (LA), 2023-05-25:
Er ministeren enig i et af de forslag, der er i borgerforslaget, nemlig det om, at techfirmaer skal blokere for mindreåriges adgang til sociale medier, medmindre de har udtrykkelig tilladelse fra deres forældre?
Marie Bjerre (V), 2023-05-25:
Der er mange ting, vi kan gøre.
En af tingene er jo at presse på i EU, og det er sådan set også derfor, jeg vil tage det op på ministerrådsmødet i næste uge, nemlig for at diskutere det med mine ministerkollegaer.
Jeg synes også, det er ordentligt, at vi har en korrekt debat om det her.
Mange af de her problemstillinger kan vi ikke løse Danmark; de skal løses i Europa.
Derfor skal vi løfte det der, og det kommer jeg også til at gøre.
Derudover er vi også ved at kigge på, hvordan det er, vi bruger skærmene i forhold til vores børn og unge.
Vi kigger på aldersverifikation, og aldersgrænse er noget, vi kan gøre nationalt.
Så der er meget, vi kan gøre både fra europæisk side og fra dansk side.
Mona Juul (KF), 2023-05-25:
Jeg lytter mig også til, at der er noget, vi kan gøre.
Kan ministeren uddybe, hvad det er for nogle områder, vi så kan gøre noget på, hvis det er, at alt i det her borgerforslag ikke kan lade sig gøre i Danmark?
Hvad har ministeren så af gode idéer?
Marie Bjerre (V), 2023-05-25:
Vi bider i allerhøjeste grad til bolle, og ja, vi skal videre med den her agenda.
Der kommer en lovregulering fra EU lige om lidt, men vi skal videre end det.
Det er ikke tilstrækkelig regulering.
Det vil jeg gerne komme med en meget klar tilkendegivelse af i dag.
Vi kommer til at presse yderligere på både i Danmark og i Europa.
Når jeg siger, vi ikke kan stemme for beslutningsforslaget, som det foreligger i dag, er det, fordi der er en række af de forslag, der er nævnt i beslutningsforslaget, som ikke kan indføres, som de er beskrevet.
De kan ikke indføres i dansk lovgivning.
Det skal vi presse på igennem EU for, og det kommer vi også til at gøre.
Mona Juul (KF), 2023-05-25:
Tak for det, og tak til ministeren.
Jeg synes, det var en god tale.
Jeg synes, konklusionen er skuffende.
Jeg er sikker på, at med det borgerforslag, der ligger her, kan Folketinget, inklusive regeringen, godt stemme for og sikre, at man rent faktisk kommer videre med nogle af de ting, som jeg tror vi er enige om at der er behov for.
Jeg har store forventninger til DSA'en, det må jeg sige, og det er klart, at så skal der komme næste rul og næste rul, for man bliver selvfølgelig mere og mere opfindsom.
Men kan ministeren ikke bekræfte, at der jo ikke er nogen dato på det her borgerforslag, og at der jo sådan set ikke er nogen risiko?
Man kan have de bedste intentioner, men man kan også lige så godt bide til bolle nu og sige: Ja, vi skal videre med den her agenda.
Marie Bjerre (V), 2023-05-25:
Nu er de her belønningsmekanismer ikke en del af borgerforslaget, men det er jo en debat, der også har været rejst i forbindelse med den dokumentar, der var på TV 2.
Det ligger ressortmæssigt hos erhvervsministeren, som også siger, det er noget, vi skal kigge på, og det er jeg sådan set helt enig i.
For det er jo også en mekanisme, der er med til at fastholde unge mennesker og børn i et spil, og hvis man kan regulere det, skal vi også regulere det.
Alexander Ryle (LA), 2023-05-25:
Hvordan forestiller ministeren sig aldersverifikation skal implementeres og håndhæves?
Er det f.eks. en MitID-løsning, vi skal bruge for at kunne gå på sociale medier, pornohjemmesider og andre steder, eller forestiller ministeren sig nogle andre løsninger?
Helle Bonnesen (KF), 2023-05-25:
Ministeren nævner museumsreformen, som vi også har talt om mange gange, og nævner, at han ønsker en moderne museumsreform.
Jeg går ud fra, at vi alle her er meget interesseret i, at man ligesom rydder op i de uhensigtsmæssigheder, der er i det, forsimpler det og gør det mere transparent osv., men det er jo sådan en hovedrengøring.
Noah Sturis (ALT), 2023-05-25:
Det anerkender jeg absolut, altså at der er en sammenhæng, og det synes jeg også at jeg gjorde rimelig klart i talen.
Men jeg synes også, at det er vigtigt at pointere, at de kan være med til at danne et fællesskab.
Jeg er super bekymret for, hvordan våbenkapløbet om vores opmærksomhed rammer vores børn og unge, så det anerkender jeg fuldstændig.
Rasmus Lund-Nielsen (M), 2023-05-25:
Det vil jeg gerne.
Jeg vil gerne sige tak for en god tale.
Jeg synes dog, at ordføreren for Alternativet væver en lille smule i forhold til de negative effekter af de sociale medier.
Anerkender ordføreren, at der er en klar sammenhæng mellem introduktionen af sociale medier og smartphones og så den stigning i mistrivsel, vi ser blandt unge?
Stinus Lindgreen (RV), 2023-05-25:
Det kommer nok lidt an på, hvad ordføreren mener med kvalitet.
Altså, mener vi indholdet og det, man møder på nettet?
Det vil jeg nødig.
Altså, ligesom vi ikke skal lovgive om, hvad der er en god bog eller en dårlig bog, eller hvad der er en god film eller en dårlig film, så skal vi heller ikke beslutte indholdet på nettet herindefra – men hvis ordføreren mener kvaliteten af sociale medier mere bredt set, så ja.
Men noget af det handler jo netop om f.eks. at undgå de her dark patterns og den måde, man kan misbruge brugerne på.
Noget andet er selvfølgelig at sørge for, hvis det sociale medie er lavet til en bestemt aldersgruppe, at det så er den aldersgruppe, der bruger det, og ikke alle mulige andre.
Birgitte Vind (S), 2023-05-25:
Tak for det.
Vi er også meget optaget af det her med, at vi sikrer, at de ting, børnene kan møde på nettet, sådan set har en vis kvalitet.
Er det noget, ordførerens parti har gjort sig nogle overvejelser om, altså hvordan man kunne komme omkring den problematik?
Når vi går ud i byen og køber noget, kigger vi jo lige efter, om kvaliteten er i orden, og om det er egnet for børn.
Er det noget, ordføreren har gjort sig nogle tanker om hvordan kunne se ud fremadrettet?
Stinus Lindgreen (RV), 2023-05-25:
Jeg synes, at der er flere ting, der er vigtige her.
Det, vi kan gøre nationalt – det var også det, jeg sagde til Moderaternes ordfører – er det med aldersgrænsen, altså at sørge for, at vi faktisk overholder den med de udfordringer, der er.
Jeg er fuldstændig enig med hr. Alexander Ryle i, at der er problemer, hvis vi begynder at gøre det på en måde, der kobler identitet til vores færden på nettet.
Det mener jeg giver nogle store demokratiske problemer og kan få store konsekvenser, som vi skal tage meget alvorligt.
Så jeg tror, at man kan komme uden om det på en eller anden smart måde, uden at jeg har det konkrete svar heroppefra.
Så aldersverifikation tror jeg er noget af det vigtigste.
Derudover er der nogle af de problemer, som jeg mener er dybt alvorlige, der bliver adresseret i bl.a. DSA'en.
Det er netop det her med dark patterns og den måde, man misbruger, om man så må sige, personers tillid til de sociale medier på.
Det er det her med at oprette en profil for at få noget positivt ud af det, og så gør man, hvad man kan for i princippet at skade dem.
Det skal vi ud over.
Birgitte Vind (S), 2023-05-25:
Tusind tak til ordføreren for talen.
Jeg er rigtig, rigtig glad for den store seriøsitet, som ordføreren lægger for dagen i forhold til at få det her område godt belyst.
For det er vitterlig vigtigt, at vi gør det rigtigt.
Jeg er også enig med ordføreren i, at vi har lidt travlt, men vi skal også gøre det rigtigt.
Er der nogle bestemte emner i forslaget, som ordføreren har et særligt blik for, og som ordføreren tænker måske var der, hvor vi skulle sætte ind som noget af det første?
Stinus Lindgreen (RV), 2023-05-25:
Der ser jeg både fordele og ulemper, nok flest ulemper.
Vi skal huske, at vi har et ansvar for at beskytte børn og unge, og det kræver også, at vi er i stand til at regulere det, de gør, på den rigtige måde.
Det er vigtigt, at vi gør det sikkert at være på internettet.
Der er positive ting ved at være på sociale medier, og jeg er enig i, at der også er negative ting, vi skal være opmærksomme på.
Men det at have et netværk og det at kommunikere med vennerne på en måde, som vi ikke gjorde, da vi var børn, men som man altså gør i dag, skal vi ikke bare afskrive og tage fra dem.
Det vil have nogle store negative konsekvenser, så vi skal gøre det klogt, og jeg er ikke sikker på, at en højere aldersgrænse er svaret.
Rasmus Lund-Nielsen (M), 2023-05-25:
Tusind tak.
Det er jeg helt enig i.
Kunne Radikale Venstre være klar på også at hæve aldersgrænsen til f.eks. 15 år?
Stinus Lindgreen (RV), 2023-05-25:
Der kommer noget fra EU, og den forordning ser vi meget frem til.
Den adresserer rigtig mange af de punkter her plus meget, meget andet.
Nationalt er noget af det, som jeg synes kunne være rigtig godt at kigge på, aldersverificering.
Der er en udfordring, som bl.a. Liberal Alliances ordfører også var inde på.
Men det er helt oplagt, at når man har en service, et socialt medie, hvor der er en aldersgrænse på 13 år, så bør vi selvfølgelig også gøre alt, hvad vi kan, for at det faktisk bliver overholdt.
I dag er det for nemt at omgå, og det har konsekvenser.
Der findes masser af ting derude, som er gode og positive, hvis de bliver brugt rigtigt af den rigtige gruppe, og negative, hvis de bliver brugt af for unge mennesker.
Og det gælder også på internettet.
Rasmus Lund-Nielsen (M), 2023-05-25:
Jeg vil gerne sige tak for en rigtig god tale.
Jeg kunne godt tænke mig at høre ordføreren blive lidt mere konkret på, hvilke reguleringer Radikale Venstre er klar til at foretage her i det her spørgsmål.
Stinus Lindgreen (RV), 2023-05-25:
Tak for det, formand, og tillykke til forslagsstillerne bag borgerforslaget her, som meget hurtigt har fået indsamlet langt over det nødvendige antal underskrifter til, at forslaget kan blive behandlet her i salen.
Det vidner jo om, at det er en problemstilling, der har stor bevågenhed både blandt befolkningen og herinde på Christiansborg.
Sociale medier spiller jo en enorm rolle i vores samfund.
For mange af os herinde er de kommet til efter vores egen barndom – jeg fik selv først en facebookkonto, da jeg var ph.d.-studerende – mens de unge generationer er vokset op omgivet af et hav af sociale medier, og jeg ser det også hos mine egne børn.
Min ældste datter kommunikerer med veninderne via Snapchat, mens min søn snakker med vennerne på Discord, mens de spiller Playstation på hver deres værelse.
Det gjorde jeg ikke som barn, ikke mindst fordi der ikke eksisterede internet, smartphones og spillekonsoller dengang, men i dag er det helt almindeligt og en udbredt måde at være social på.
Er det så godt? Er det skidt?
Og der er nogle meget bekymrende tendenser lige fra de oplagte fysiske konsekvenser af mindre fysisk aktivitet og mere passiv tid foran skærmen til den effekt, som de digitale medier har på den enkelte person, på det enkelte barns opvækst og trivsel.
Firmaerne bag de meget udbredte sociale medier, som vores børn og unge og vi voksne bruger, er giganter.
De er ikke til at komme uden om, og de lever af data og af at fastholde brugernes opmærksomhed.
Derfor er vi i Radikale Venstre helt enige med forslagsstillerne i, at der skal reguleres mere og gøres en reel indsats for at beskytte børn og unge mod de negative konsekvenser, der er ved techgiganter og sociale medier for børn og unge.
Det skal gøres ordentligt, så vi rammer rigtigt og begrænser det negative uden at ødelægge det positive, for det er ikke sort-hvidt, det er ikke kun godt eller kun skidt.
Meget af det er også bredt anerkendt som problemer, der skal løses, og man er heldigvis kommet langt med det arbejde, også selv om man med rette kan sige, at vi stadig væk halser efter problemerne.
I EU kommer der som nævnt mange gange efterhånden ganske snart en forordning, der allerede fra august i år vil adressere en lang række af de nævnte forslag.
Det er positivt, for som også ministeren har forklaret, er mange af de punkter noget, vi er nødt til at regulere i EU og ikke kan begrænse nationalt, selv hvis vi besluttede det herinde i salen.
Det faktum er vi nødt til at forholde os til.
Omvendt er der også dele, som vi kan løfte nationalt, og det skal vi naturligvis forfølge.
Selv om vi som sagt er helt enige i intentionen med borgerforslaget, er vi nødt til i udvalget at få belyst, hvilke dele vi kan løfte nationalt, og hvilke vi er nødt til at løse i EU.
Når det er afklaret, skal vi gøre, hvad vi kan, for at regeringen arbejder aktivt for at tage opgaven og ansvaret på sig.
Så endnu en gang tak til forslagsstillerne for at sætte en vigtig sag på dagsordenen, og tak for ordet.
Mona Juul (KF), 2023-05-25:
Jeg tror, det måske var sådan lidt for billedrigt at sige det her med, at vi bare skal forbyde det hele.
Men det er, fordi jeg somme tider har hørt det lidt sådan, og det er jeg faktisk rigtig meget imod.
Vi skal ikke være ukritiske, men vi skal jo også favne virkeligheden og fremtiden, og det synes jeg vi nogle gange glemmer.
Altså, det er jo heller ikke sådan, at alle, der har spillet spil, f.eks. er blevet bankrøvere, vel?
I forhold til aldersverificering vil jeg sige, at jeg faktisk synes, at der er mange holdninger til det, og jeg har også lagt mærke til i forhold til SF's forslag, at der også har været en anden holdning.
Det kunne jeg faktisk godt tænke mig at dykke noget mere ned i, inden vi nu kaster os over noget lovgivning og skal stå her og stemme rødt eller grønt.
Rasmus Lund-Nielsen (M), 2023-05-25:
Så vil jeg gerne høre, hvilke konkrete reguleringer Alternativet er klar til at lave.
Kunne Alternativet f.eks. være klar på at hæve aldersgrænsen i forhold til brug af sociale medier?
Noah Sturis (ALT), 2023-05-25:
Ja, det vil Alternativet være klar på.
Men for at en reel håndhævelse kan træde i kraft, er vi nødt til at have aldersverificering, og for at have aldersverificering er vi nødt til at have en løsning, som ikke bidrager til mere overvågning.
Det vil være fuldstændig afgørende for os.
Kim Edberg Andersen (NB), 2023-05-25:
Jeg er slet ikke tvivl om, at der er masser på vores alder, der ikke forstår, hvad vores børn bliver udsat for.
Det er jo også derfor, jeg er meget bekymret for, at vi tror, at vi kan lave et forbud ud af det.
For jeg tror, at vi ser problemstillingerne med det, men at vi ikke har den erfaring, så det er jo egentlig meget underligt at stå og sige, at vi forsøger at italesætte, at vi skal løse et problem, som vi ikke rigtig kender.
Så jeg er bange for, at unge fra den generation, der kommer ud med en hel anden digital dannelse, end vi har, ligesom er dem, der skal finde de gode løsninger på det her og finde måden at gøre det på.
For jeg er simpelt hen ikke enig i, at man som forældre kan være i tvivl om, at sociale medier kan være en problemstilling i forhold til ens børns data.
Karina Lorentzen Dehnhardt (SF), 2023-05-25:
Nej, men jeg er glad for, at ordføreren trods alt anerkender, at der er brug for en regulering.
Det mener jeg helt bestemt der er.
Og vi kan jo sige, at man ved ikke at regulere efterlader de mest udsatte børn på perronen.
Der er forældre, som måske ikke har lyst til at tage forældreansvaret, og så efterlader vi de børn på perronen, og der er jo også forældre, som ikke kan.
Jeg tror, der er rigtig mange forældre, som ikke forstår det fulde omfang af, hvad det er, man giver samtykke til, når man lige downloader den her app til sit barn.
Derfor mener jeg faktisk, at vi har brug for at lave en regulering, så vi også bakker de forældre op og tager hånd om de børn, som ellers ville være de svageste i den digitale verden.
Kim Edberg Andersen (NB), 2023-05-25:
Det er slet ikke det, jeg siger, og det er også derfor, vi har tænkt os at støtte forslaget, for at lægge et pres på, at der sker noget der, hvor vi kan regulere i det.
Jeg tror simpelt hen ikke, vi kan lave regler, som de unge ikke kan omgå, men jeg tror, at man, hvis man ikke kan regulere, hvad ens børn gør i 30 timer om ugen, så nok skal til at overveje at prioritere børnene lidt mere.
Men de vil jo selvfølgelig have adgang til det, og jo, det er voldsomt vanedannende.
Jeg har selv stået på talerstolen som næsten 50-årig ordfører og indrømmet, at jeg en aften lige pludselig blev fanget i at se kattevideoer i to stive timer, fordi algoritmerne virker.
Fordi jeg kom til at se én video, så jeg lige pludselig også noget andet, og så kom jeg ned i det der kaninhul, og jeg er jo fuldstændig enig i, at der er algoritmer, og jo, de er vanedannende, og jo, det skal vi have kigget på.
Det er jo det, vi støtter, altså at vi skal have kigget på det.
Jeg tror bare ikke, at vi får dem til at give Coca-Cola-opskriften til os.
Det tror jeg ikke.
Karina Lorentzen Dehnhardt (SF), 2023-05-25:
Jeg er jo ikke uenig i, at forældre har et ansvar, men forældrene er jo oppe imod techgiganter, som har uanede mængder af eksperter, tid, penge, til at indrette produkterne på en måde, så det er med til at fastholde børnene, sluge deres tid, få dem ned i de her kaninhuller af skadeligt indhold.
Mener ordføreren slet ikke, at vi skal regulere det og bakke forældrenes arbejde op?
Der er jo ikke nogen, der siger, at forældrene ikke længere skal opdrage.
Men kunne der ikke være en pointe i at regulere for også at bakke det arbejde op, som forældrene rent faktisk prøver på at lave?
Kim Edberg Andersen (NB), 2023-05-25:
Jeg tror, der var en af ordførerne herinde, der sagde, at det også skulle være det ordentlige indhold på internettet, vi skulle styre, og det er derfor, jeg sådan bliver rigtig ked af det, når jeg hører politikere fortælle om, hvad der er godt og skidt på internettet.
Det, jeg siger i forhold til en aldersgrænse, er dybest set, at jeg ikke tror på, at vi i Folketinget kan lave en, som en hvilken som helst teenager med adgang til en mobiltelefon ikke inden for ganske, ganske få sekunder kan omgå.
Hvis der er én ting, vi i Nye Borgerlige ikke synes man skal lave, er det lovgivning – tåbelig lovgivning – bare for at sende et signal.
Rasmus Lund-Nielsen (M), 2023-05-25:
Jeg er helt enig i, at der påhviler forældrene et kæmpe ansvar, hvad det angår.
Men jeg mener også, det kan være svært at styre præcis, hvad ens børn foretager sig i alle henseender.
Mener ordføreren ikke, at det kan være relevant med en aldersgrænse i forbindelse med forskellige ting?
Jeg kan forstå, at ordføreren er meget skeptisk over for et statsligt forbud, men det er jo også at sende et signal.
Det påvirker også kulturen, når vi strukturelt laver lovgivning, og mener ordføreren ikke, at aldersgrænser kan have sine fordele?
Grunden til, at jeg tager ordet, er, at jeg vil slå fast, at der jo ikke er nogen, der taler for, at vi skal forbyde de sociale medier.
Men jeg vil høre, om ordføreren er enig i, at der kunne være ræson i at hæve aldersgrænsen for, hvornår man benytter de sociale medier.
Mange tak.
Jeg tror ikke, der er nogen, der mener, at sociale medier er den eneste faktor i stigningen i mistrivsel blandt unge.
Kim Edberg Andersen (NB), 2023-05-25:
Jeg ved ikke, hvordan ordførerens pc skulle være anderledes end min pc.
Det er lidt, som om ordføreren er i tvivl om, om jeg ved, hvad udfordringer børn har.
Det er det, jeg siger.
Det er der ikke en god businesscase i; det er jeg sikker på.
Birgitte Vind (S), 2023-05-25:
Vi har i hvert fald givet techgiganterne ubegrænset tillid, vi har vist dem så meget tillid, så det er stukket fuldstændig af.
For de kender udmærket lovgivningen i de lande, og der er jo ingen regulering, selv om de godt ved, at børn kan gå ind på visse sider, og at de dermed egentlig ikke overholder landets lovgivning.
Så der kunne jeg godt lige tænke, at det nok ikke hænger helt sammen.
Men jeg vil egentlig gerne spørge, om ordføreren kunne tænke sig at tilbringe 10 minutter sammen med mig foran min pc, for så kan jeg vise ordføreren nogle af de udfordringer, vi rent faktisk står over for, i forhold til hvad børnene ser på nettet.
Kim Edberg Andersen (NB), 2023-05-25:
Og dernede har de ikke NemID, og derfor omgår han de regler.
Det er bare det, jeg siger.
Jeg siger, vi kommer ikke til at kunne løse det her, for uanset hvor kollektivistisk man tænker det, tror jeg, det er svært at tænke sig til et Star Trek-samfund, hvor hele kloden er unificeret i et fælles styre.
Det er bare det, jeg siger.
Jeg siger, at løsningen kommer vi ikke til at kunne have her, men den kan vi have i samarbejde med dem, der udbyder tjenesten.
Vi hører alt muligt om, at vi skal være klimabevidste og alt muligt andet, og der ved vi, at virksomhederne agerer efter, hvad forbrugeren vil, og jeg tror da, det er en ret dårlig case at blive råbt ud som dem, som udnytter børn for profit.